
Глава първа
ОБЩИ ПОЛОЖЕНИЯ
Чл.1. Настоящите правила уреждат реда, условията и финансовите параметри за отпускане на стипендии в  СУ «Свети Свети Кирил и Методий» , в съответствие с действащата нормативна уредба, съгласно  ПМС № 328 от 21 декември 2017 г. за условията и реда за получаване на стипендии от учениците след завършено основно образование.

Чл.2. С правилата се регламентира:
1. видът и размерът на получаваните стипендии;
2. условията, редът и начина за получаване на стипендии;
3. критерии и условия за класирани на учениците;
4. сроковете и видовете документи.

Чл.3. Стипендиите на учениците се финансират за сметка на целеви средства от държавния бюджет, които се определят ежегодно със закона за държавния бюджет на Република България за съответната година. 

Чл.4. Настоящите правила имат за цел:
1. гарантиране на обективност и справедливост при отпускане на стипендии;
2. мотивиране на учениците за постигане на високи резултати в учебната, извънкласната и извънучилищната дейност;
3. недопускане на дискриминация и неравностойно третиране на ученици при класиране и получаване на стипендии.

Глава втора
ВИДОВЕ И РАЗМЕР НА СТИПЕНДИИТЕ

Чл.5.  Съгласно периода на получаване ученическите стипендии са месечни. 
1. Месечните стипендии са:
а) за постигнати образователни резултати;
б) за подпомагане на достъпа до образование и предотвратяване на отпадането от училищно образование;
в) за ученици без родители.

Чл.6. /1/ Размерът на месечните стипендии по чл.5, т.1 а – за постигнати образователни резултати се определя за :
- успех Отличен (6.00) – 60,00 лв. месечно;
- успех Отличен (5.50 – 5,99) – 55,00 лв. месечно.
/2/ Размерът на останалите месечни стипендии по чл.5, т 1 б, в се определя за:
· ученици без родител/и, сираци на 45,00 лв. месечно;
· ученици с цел подпомагане на достъпа им до образование и предотвратяване от отпадане – 45,00 лв. месечно.

Глава трета
РЕД И УСЛОВИЯ ЗА ПОЛУЧАВАНЕ НА СТИПЕНДИИ

Чл.7. При условията и по реда на настоящите правила се отпускат стипендии на ученици в дневна форма на обучение след завършено основно образование, които са:
1. ученици в държавните и общинските училища, български граждани, граждани на държави членки на Европейския съюз, или на държави–страни по споразумението за европейско икономическо пространство, или на конфедерация Швейцария.
2. ученици в държавните и общинските училища-чужденци:
а) с разрешено постоянно пребиваване в страната; 
в) приети, въз основа на международен договор или акт на Министерския съвет.

Чл.8. Учениците нямат право на стипендия, когато:
1. прекъснат обучението си или повтарят учебната година с изключение на повтарящи поради болест;
2. имат наложена санкция по предложение на педагогическия съвет - до заличаване на санкцията.
Чл.9. Стипендиите за постигнати образователните резултати, за подпомагане на достъпа до образование и предотвратяване на отпадането се отпускат от началото на всяка учебна година и/или от началото на втория учебен срок и се изплащат месечно за периода на учебните месеци.

Чл.10. /1/ Стипендиите за постигнати образователните резултати, за подпомагане на достъпа до образование и предотвратяване на отпадането се предоставят след класиране на учениците.
 /2/ За всеки вид стипендия се извършва отделно класиране.

Глава четвърта
КРИТЕРИИ ЗА УЧАСТИЕ И КЛАСИРАНЕ

Чл.11. /1/ Стипендии по чл.5, т.1 а, – за постигнати образователни резултати, имат право ученици с отличен успех равен или над 5,50 и допуснати не повече от 5 (пет) неизвинени отсъствия 
/2/ Стипендии по чл.5, т.1 б, – за подпомагане на достъпа до образование и предотвратяване на отпадането имат право ученици, чийто месечен доход на член от семейството съгласно §3 от Допълнителните разпоредби на  ПМС № 328 от 21 декември 2017 г. и среден успех не по-нисък от Много добър (4.50),  без наложени наказания.
/3/ Стипендии по чл. 5, т.1 в, имат право ученици, чийто родител/и/ са починали и не се извършва класиране.

Глава пета
ПРОЦЕДУРА, СРОКОВЕ И ДОКУМЕНТИ

Чл.12. /1/ За изпълнение на дейностите по настоящите правила със заповед на директора се сформира комисия.
/2/ Съставът и задълженията на комисията се определят ежегодно със заповед, като в нея задължително се включват класни ръководители на паралелки от 8,  9,  10, 11 и 12 клас.

Чл.13. Правомощията на комисията по чл.12, ал.1 са:
1. разглежда документите, 
2. допуска до класиране, 
3. извършва класирането 
4. предлага на директора учениците, на които да бъде отпусната месечна стипендия;

Чл. 14. За допускане до класиране за получаване на стипендия се подават следните документи: 
/1/ по чл.5, т.1 а учениците подават заявление - декларация по образец;
/2/ по чл.5, т.1 б учениците подават заявление - декларация по образец, прилагат и документи, удостоверяващи дохода на членовете на семейството за предходните 6 месеца;
/3/ по чл.5, т.1 в учениците подават заявление - декларация по образец и копие от смъртен акт.
/4/ Ученикът може да кандидатства за повече от един вид месечна стипендия, но получава само една /по – високата по размер/.
Чл.15. Документите се подават до 01.10 на учебната година и до десет дни от началото на втория учебен срок.
 Чл.16. /1/ Стипендии се отпускат със заповед на директора на училището въз основа на протокол от комисията, по чл. 12 ал.1 

ЗАКЛЮЧИТЕЛНИ РАЗПОРЕДБИ

§1. Настоящите правила за получаване на стипендии се приемат във връзка с  ПМС № 328 от 21 декември 2017 г. 
§2. Настоящите правила за получаване на стипендии се  актуализират за всяка учебната година  и се утвърждават със заповед на директора на училището

